2018. gada 23. oktobrī Rīkojums Nr. 542

Rīgā (prot. Nr. 49 31. §)

**Par apropriācijas pārdali**

1. Atbalstīt apropriācijas pārdali 2018. gadā no Vides aizsardzības un reģionālās attīstības ministrijas budžeta apakšprogrammas 24.08.00 "Nacionālo parku darbības nodrošināšana" 402 302 *euro* apmērā (sociālie pabalsti) un budžeta programmas 28.00.00 "Meteoroloģija un bīstamo atkritumu pārvaldība" 2016.–2018. gada budžeta neatliekamā pasākuma "Salaspils kodolreaktora likvidācijas pasākumu kopuma izpildes nodrošināšana" 757 044 *euro* apmērā uz šādām Kultūras ministrijas budžeta programmām:

1.1.  20.00.00 "Kultūrizglītība" 1 109 346 *euro* apmērā, lai segtu izdevumus par profesionālās izglītības kompetenču centros veiktajiem neatliekamajiem infrastruktūras sakārtošanas un uzlabošanas darbiem 2018. gadā, tai skaitā:

1.1.1. profesionālās izglītības kompetences centra "Ventspils Mūzikas vidusskola" darbībai nepieciešamā aprīkojuma iegādei – 690 315 *euro*;

1.1.2. profesionālās izglītības kompetences centra "Liepājas Mūzikas, mākslas un dizaina vidusskola" nekustamo īpašumu Alejas ielā 18 un Ausekļa ielā 11/15, Liepājā, steidzamu pārbūves un atjaunošanas darbu veikšanai – 314 600 *euro*;

1.1.3. profesionālās izglītības kompetences centra "Nacionālā Mākslu vidusskola" skolas kāpņu telpu remontam, ēkas fasādes dekoratīvā apšuvuma un siltumizolācijas atjaunošanai un ar to saistīto darbu veikšanai – 104 431 *euro*;

1.2.  24.00.00 "Informācijas tehnoloģiju attīstība un uzturēšana kultūras nozarē" 50 000 *euro* apmērā, lai 2018. gadā veiktu datorprogrammu licenču iegādi profesionālās izglītības kompetences centra "Rīgas Dizaina un mākslas vidusskola" mācību procesa nodrošināšanai.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Kultūras ministra vietā –

izglītības un zinātnes ministrs Kārlis Šadurskis